CELEX: 31982D0781
Language: el
Date: 1982-11-04 00:00:00
Title: 82/781/EOK: Απόφαση τής Επιτροπής τής 4ης Νοεμβρίου 1982 περί διαπιστώσεως ότι η εισαγωγή τών συσκευών μέ τίς ονομασίες «VARIAN - Automated Auger Microprobe, model 981-2850», «PHI - Vacuum Console, model 60», «PHI - Transfer Probe, model 160/661» καί «PHI - Specimen Fracture Attachment, model 10-520» δέν δύναται νά πραγματοποιηθεί ατελώς ως πρός τούς δασμούς τού Κοινού Δασμολογίου

Avis juridique important

|

31982D0781

82/781/EOK: Απόφαση τής Επιτροπής τής 4ης Νοεμβρίου 1982 περί διαπιστώσεως ότι η εισαγωγή τών συσκευών μέ τίς ονομασίες «VARIAN - Automated Auger Microprobe, model 981-2850», «PHI - Vacuum Console, model 60», «PHI - Transfer Probe, model 160/661» καί «PHI - Specimen Fracture Attachment, model 10-520» δέν δύναται νά πραγματοποιηθεί ατελώς ως πρός τούς δασμούς τού Κοινού Δασμολογίου  

Επίσημη Εφημερίδα αριθ. L 325 της 20/11/1982 σ. 0025 - 0025

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 4ης Νοεμβρίου 1982  περί διαπιστώσεως ότι η εισαγωγή των συσκευών με τις ονομασίες «VARIAN - Automated Auger Microprobe, model 981-2850» , «PHI - Vacuum Console, model 60», «PHI - Transfer Probe, model 160/661» και «PHI - Specimen Fracture Attachment, model 10-520» δεν δύναται να πραγματοποιηθεί ατελώς ως προς τους δασμούς του Κοινού Δασμολογίου  (82/781/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1798/75 του Συμβουλίου της 10ης Ιουλίου 1975 περί της ατελούς, ως προς τους δασμούς του Κοινού Δασμολογίου, εισαγωγής αντικειμένων εκπαιδευτικού, επιστημονικού ή μορφωτικού χαρακτήρα (1), όπως τροποποιήθηκε τελευταία από τον κανονισμό (ΕΟΚ) αριθ. 608/82 (2),  τον κανονισμό (ΕΟΚ) αριθ. 2784/79 της Επιτροπής της 12ης Δεκεμβρίου 1979 περί καθορισμού των διατάξεων εφαρμογής του κανονισμού (ΕΟΚ) αριθ. 1798/75 (3) και ιδίως το άρθρο 7,  Εκτιμώντας:  ότι η γερμανική κυβέρνηση, με επιστολή της της 29ης Απριλίου 1982, ζήτησε από την Επιτροπή να κινήσει τη διαδικασία που προβλέπεται στο άρθρο 7 του κανονισμού (ΕΟΚ) αριθ. 2784/79 για να καθορισθεί αν οι συσκευές με τις ονομασίες «VARIAN - Automated Auger Microprobe, model 981-2850», «PHI - Vacuum Console, model 60», «PHI - Transfer Probe, model 160/661» και «PHI - Specimen Fracture Attachment, model 10-520» που παραγγέλθηκαν αντίστοιχα στις 2 Νοεμβρίου 1978, 5 Νοεμβρίου 1978, 21 Σεπτεμβρίου 1979 και 15 Νοεμβρίου 1978, και που προορίζονται να χρησιμοποιηθούν για τη μελέτη των επιπτώσεων της συγκεντρώσης ξένων προσμίξεων στα συνδετικά σημεία των κόκκων και την ενδοκρυσταλλική ευθραυστότητα, την ενδροκρυσταλλική διάβρωση και τη μικροδομή του χάλυβα, πρέπει να θεωρηθούν ή όχι ως επιστημονικές καί, σε περίπτωση καταφατικής απαντήσεως, αν συσκευές με ισοδύναμη επιστημονική αξία κατασκευάζονται επί του παρόντος στην Κοινότητα·  ότι, σύμφωνα με τις διατάξεις του άρθρου 7 παράγραφος 5 του κανονισμού (ΕΟΚ) αριθ. 2784/79, ομάδα εμπειρογνωμόνων αποτελούμενη από εκπροσώπους όλων των Κρατών μελών συνήλθε στις 22 Οκτωβρίου 1982 στο πλαίσιο της Επιτροπής Δασμολογικών Ατελειών προς το σκοπό της εξετάσεως της προκειμένης περιπτώσεως ·  ότι από την εξέταση αυτή συνάγεται ότι οι εν λόγω συσκευές αποτελούν αναλυτικά συστήματα· ότι τα αντικειμενικά τεχνικά χαρακτηριστικά τους, όπως η διακριτική ικανότητα και η ευαισθησία και η χρήση που γίνεται των εν λόγω συσκευών, τις καθιστούν συσκευές ειδικώς κατάλληλες για την επιστημονική έρευνα· ότι εξάλλου, οι συσκευές του είδους αυτού χρησιμοποιούνται κυρίως για την άσκηση επιστημονικών δραστηριοτήτων· ότι επομένως, πρέπει να θεωρηθούν ως επιστημονικά συστήματα·  ότι, εν τούτοις, βάσει των πληροφοριών που έχουν συγκεντρωθεί από τα Κράτη μέλη, συσκευές ισοδύναμης επιστημονικής αξίας με τις εν λόγω συσκευές, κατάλληλες να χρησιμοποιηθούν για τις ίδιες χρήσεις, κατασκευάζονται επί του παρόντος στην Κοινότητα· ότι τέτοια είναι, ειδικότερα, η συσκευή «Escalab 500» που κατασκευάζονται από την εταιρεία VG Scientific Ltd, The Birches, Industrial Estate, Imberhorne Lane, East Grinstead, Sussex, United Kingdom,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η εισαγωγή των συσκευών με τις ονομασίες «VARIAN - Automated Auger Microprobe, model 981-2850», «PHI - Vacuum Console, model 60», «PHI - Transfer Probe, model 160/661» και «PHI - Specimen Fracture Attachment, model 10-520» που αποτελούν το αντικείμενο της αιτήσεως της 29ης Απριλίου 1982 της γερμανικής κυβερνήσεως, δεν δύναται να πραγματοποιηθεί ατελώς ως προς τους δασμούς του Κοινού Δασμολογίου.  Άρθρο 2  Η παρούσα απόφαση απευθύνεται στα Κράτη μέλη.  Έγινε στις Βρυξέλλες, στις 4 Νοεμβρίου 1982.  Για την 'Επιτροπή  Karl-Heinz NARJES  Μέλος της Επιτροπής  (1) ΕΕ αριθ. L 184 της 15. 7. 1975, σ. 1.  (2) ΕΕ αριθ. L 74 της 18. 3. 1982, σ. 4.  (3) ΕΕ αριθ. L 318 της 13. 12. 1979, σ. 32.